CELEX: 62022TN0050
Language: mt
Date: 2022-01-21 00:00:00
Title: Kawża T-50/22: Rikors ippreżentat fil-21 ta’ Jannar 2022 – AL vs Il-Kunsill u Il-Kummissjoni

21.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 128/29
            
         
      Rikors ippreżentat fil-21 ta’ Jannar 2022 – AL vs Il-Kunsill u Il-Kummissjoni
      (Kawża T-50/22)
      (2022/C 128/41)
      Lingwa tal-kawża: l-Ingliż
      
         Partijiet
      
      
         Rikorrent: AL (rappreżentant: R. Rata, avukat)
      
         Konvenuti: Il-Kunsill tal-Unjoni Ewropea, Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla parzjalment id-deċiżjoni kkontestata tat-22 ta’ Ottubru 2021 fir-rigward tal-partijiet li ma jilqgħux l-ilmenti preċedenti tar-rikorrent kontra d-deċiżjonijiet tal-PMO tat-3 ta’ Marzu 2021 u tat-22 ta’ Marzu 2021 u, sa fejn applikabbli, tordna li d-deċiżjonijiet ta’ segwitu, li jistabbilixxu l-ammont eżatt li għandu jinġabar, jiġi aġġornat skont dan;
               
            
                  —
               
               
                  tikkundanna lill-konvenut għall-ispejjeż tiegħu kif ukoll dawk tar-rikorrent (1).
               
            
         Motivi u argumenti prinċipali
      
      Insostenn tar-rikors tiegħu, ir-rikorrenti jinvoka ħames motivi.
      
                  1.
               
               
                  L-ewwel motiv ibbażat fuq ksur tal-Artikoli 4, 5, 9 u 10 tad-Deċiżjoni tal-Kunsill tad-29 ta’ April 2004 li tadotta dispożizzjonijiet ġenerali ta’ implimentazzjoni dwar persuna ttrattata bħala wild dipendenti, sa fejn id-dħul nett tar-rikorrent ġie kkalkolat fir-rigward ta’ rigali/ħlas għas-servizz militari li wettaq fil-passat u l-kontribuzzjoni għall-manutenzjoni ta’ ommu minn persuna oħra, li wassal għal tnaqqis żbaljat taħt l-Artikolu 5 ta’ dawk id-dispożizzjonijiet ġenerali ta’ implimentazzjoni fil-kalkolu tal-ispejjeż ta’ manutenzjoni għal ommu.
               
            
                  2.
               
               
                  It-tieni motiv ibbażat fuq ksur tal-Artikolu 85 tar-Regolamenti tal-Persunal u żball manifest ta’ evalwazzjoni fir-rigward tal-allowance għal omm ir-rikorrent, ikkunsidrata bħala wild dipendenti, fl-assenza tal-intenzjoni tar-rikorrent li deliberatament iqarraq bl-amministrazzjoni fir-rigward tas-somom irċevuti għas-servizz militari li wettaq fil-passat.
               
            
                  3.
               
               
                  It-tielet motiv ibbażat fuq il-ksur tal-prinċipju ta’ aspettattivi leġittimi u fuq il-prinċipju ta’ amministrazzjoni tajba fir-rigward tal-allowance għal omm ir-rikorrent, ikkunsidrata bħala wild dipendenti, sa fejn l-amministrazzjoni kienet taf bis-somom li r-rikorrent kien irċieva għas-servizz militari li wettaq fil-passat.
               
            
                  4.
               
               
                  Ir-raba’ motiv ibbażat fuq il-ksur tal-Artikolu 85 tar-Regolamenti tal-Persunal u żball manifest ta’ evalwazzjoni fir-rigward tal-allowance għal wild għal A u B għall-perijodu bejn l-1 ta’ Frar 2013 sat-30 ta’ Ġunju 2013, fl-assenza ta’ kwalunkwe prova li r-rikorrent kien jaf bit-tmiem tal-perijodu ta’ foster care u għalhekk fl-assenza tal-intenzjoni tar-rikorrent li deliberatament iqarraq bl-amministrazzjoni rigward it-tmiem tal-perijodu ta’ foster care.
               
            
                  5.
               
               
                  Il-ħames motiv ibbażat fuq il-ksur tal-Artikolu 85 tar-Regolamenti tal-Persunal u żball manifest ta’ evalwazzjoni fir-rigward tal-allowance għal wild għal C, (i) fir-rigward tal-fatt li huwa pprovat għas-sodisfazzjon tal-amministrazzjoni li C huwa “attwalment mantenut” mir-rikorrent u (ii) fl-assenza ta’ kwalunkwe prova tal-allegata intenzjoni tar-rikorrent li jqarraq bl-amministrazzjoni.
               
            
         (1)  Ir-rikorrenti tirreferi, fit-talbiet tagħha, għall-“konvenut” fis-singular.